*Apstiprināts*

 Latvijas Junga analītiskās psiholoģijas biedrības

 biedru sapulcē

2024.gada 5.aprīlī

Rīgā

**LATVIJAS JUNGA ANALĪTISKĀS PSIHOLOĢIJAS BIEDRĪBAS BIEDRU SERTIFIKĀCIJAS UN RESERTIFIKĀCIJAS NOLIKUMS**

1. **IEVADS**
	1. Latvijas Junga analītiskās psiholoģijas (turpmāk LJAP) biedrība ir atzinusi Starptautiskās Junga analītiskās psiholoģijas biedrības (*International Society for Analytical Psychology,* turpmāk IAAP) vadlīnijas Junga analītisko psihoterapeitu izglītībai un sertifikācijai.
	2. LJAP biedrība vadās pēc Latvijas Psihoterapeitu Biedrības (LPB, psihoterapija.lv) biedru sertifikācijas/resertifikācijas prasībām un rekomendē LJAP biedrības biedrus LPB psihoterapijas speciālista sertifikāta iegūšanai.
	3. LPB psihoterapijas speciālista sertifikāts ir apliecinājums, ka psihoterapeita izglītība, profesionālā sagatavotība un praktiskā darbība atbilst LPB apstiprinātajiem profesionalitātes standartiem Latvijā, kas saskan ar Eiropas Psihoterapeitu Asociācijas pieņemtajiem profesionalitātes standartiem.
	4. LJAP biedrības biedru sapulce, no biedru vidus, ievēl Sertifikācijas komisiju, kurā ir pārstāvēti LPB sertificēti/resertificēti Junga analītiskie psihoterapeiti un Junga analītiķi.
	5. LJAP biedrības Sertifikācijas komisija darbojas, vadoties pēc LJAP biedrības biedru sapulces un LPB kopsapulces lēmumiem, LPB sertifikācijas/resertifikācijas prasībām, kā arī pēc Junga analītiskā psihoterapeita izglītības standartiem.
	6. LJAP biedrības valde un Sertifikācijas komisija definē Junga analītisko psihoterapeitu izglītības standartus Latvijā, ko apstiprina LJAP biedrības biedru sapulce un uzrauga izglītības programmu un izglītības institūciju kvalitātes kritērijus, saskaņā ar IAAP noteiktajām prasībām.
	7. LJAP biedrības Sertifikācijas un resertifikācijas nolikums reglamentē LJAP biedrības biedru sertifikācijas un resertifikācijas procesu biedru rekomendēšanai sertifikācijai un resertifikācijai LPB.
	8. LPB sertifikācijas un resertifikācijas pretendentiem ir jābūt LJAP biedram un jāievēro LJAP Ētikas kodekss.
2. **IZGLĪTĪBA JUNGA ANALĪTISKĀS PSIHOTERAPIJAS VIRZIENĀ SASKAŅĀ AR IAAP STANDARTIEM**
	1. Izglītība Junga analītiskajā psihoterapijā ilgst ne mazāk kā sešus gadus ar kopējo stundu skaitu ne mazāku kā 2005, ko veido 968 teorijas stundas, 208 supervīzijas stundas ar IAAP atzītiem Junga analītiķiem (vismaz 80 individuālas), 329 personiskās psihoterapijas stundas ar IAAP atzītiem Junga analītiķiem (vismaz 265 individuālas), 500 stundas regulāras psihoterapijas prakses ar klientiem.
	2. Par pamatizglītību pirms psihoterapijas apgūšanas tiek pieņemta pabeigta augstākā izglītība, kas atbilst maģistra grādam humanitārajās, sociālajās vai medicīnas zinībās.
	3. Ja Junga analītiskā psihoterapeita izglītība nav iegūta LJAP biedrības zināmā un atzītā izglītības programmā, pretendents LJAP Sertifikācijas komisijai kopā ar izglītības dokumentiem iesniedz izglītības programmas aprakstu, kuram ir jāatbilst IAAP un LPB prasībām un standartiem.
3. **LJAP SERTIFIKĀCIJAS KOMISIJA**
	1. LJAP Sertifikācijas komisiju veido trīs LPB sertificēti/resertificēti, pilntiesīgi LJAP un LPB biedri, kuri tiek ievēlēti LJAP biedru sapulces laikā.
	2. LJAP Sertifikācijas komisijas pilnvaru termiņš ir pieci gadi.
	3. LJAP Sertifikācijas komisija no sava vidus ievēl Sertifikācijas komisijas priekššēdētāju un Sertifikācijas komisijas sekretāru.
	4. Viens no Sertifikācijas komisijas locekļiem pārstāv LJAP biedrību LPB Sertifikācijas komisijā.
	5. LJAP Sertifikācijas komisija pieņem lēmumus, balstoties saskaņā ar LJAP biedrības biedru sapulcē apstiprinātu biedrības biedru sertifikācijas un resertifikācijas nolikumu.
4. **SERTIFIKĀCIJAS KOMISIJAS VISPĀRĪGĀ DARBA KĀRTĪBA**
	1. Sertifikācijas komisija tiek uzskatīta par lemttiesīgu, ja sertifikācijas sēdē piedalās lielākā daļa sertifikācijas komisijas locekļi.
	2. Sertifikācijas komisija no savu locekļu vidus pirmajā sanāksmē ievēl Sertifikācijas komisijas priekšsēdētāju un Sertifikācijas komisijas sekretāru, ar vienkāršu balsu vairākumu, atklāti balsojot.
	3. Sertifikācijas komisija sanāk ne retāk kā 1 reizi pusgadā. Nepieciešamības gadījumā tiek nozīmētas papildus sēdes.
	4. **Sertifikācijas komisijas priekšsēdētājs.**
		1. Sertifikācijas komisijas priekšsēdētājs vada sertifikācijas komisijas darbu.
		2. Sertifikācijas komisijas priekšsēdētāja prombūtnes gadījumā uz vienu sēdi var būt ievēlēts pagaidu priekšsēdētājs.
	5. **Sertifikācijas komisijas sekretārs.**
		1. Sertifikācijas komisijas sekretārs protokolē Sertifikācijas komisijas sapulces. Sekretārs atbild par komisijas lietvedību un saraksti ar komisijas darbā iesaistītajām pusēm.
	6. LJAP sertifikācijas un resertifikācijas nodevas apmēru vai Sertifikācijas koomisijas locekļu apmaksu nosaka ar balsojumu Biedru sapulcē.
	7. Sertifikācijas/resertifikācijas rekomendācijas pretendentam ir tiesības saņemt no Sertifikācijas komisijas sertifikācijas nolikumu, kā arī citu nepieciešamo informāciju.
	8. Ja sertifikācijas/ resertifikācijas pretendents ar Sertifikācijas komisijas lēmumu netiek rekomendēts sertifikācijai LPB, tad pretendents 10 dienu laikā var apstrīdēt lēmumu LJAP valdei, iesniedzot iesniegumu. Valde izskata šo iesniegumu nākamajā sēdē un sniedz rakstisku atbildi pretendentam mēneša laikā un Sertifikācijas komisijai. Ja ar šo lēmumu pretendents nav apmierināts, viņš var iesniegt pretenziju LPB Valdei vai LPB Sertifikācijas komisijai.
5. **REKOMENDĀCIJAS SAGATAVOŠANAS KĀRTĪBA SERTIFICĒŠANAI/RESERTIFICĒŠANAI LPB**
	1. Pretendentam, kurš ir ieguvis Junga analītiskā psihoterapeita vai Junga analītiķa kvalifikāciju saskaņā ar IAAP prasībām un kura izglītības dokumenti atbilst noteiktajām prasībām, tiek sniegta LJAP **rekomendācija sertifikācijai** LPB uz 2 gadiem, balstoties uz iesniegto izglītības dokumentu un pieredzes pamata, ar vienkāršu balsu vairākumu, atklāti balsojot.
	2. Junga analītiskajam psihoterapeitam vai Junga analītiķim, kurš ir ieguvis LPB psihoterapijas speciālista sertifikātu uz 2 gadiem un kuram ir 2 gadu pieredze un vismaz 20 individuālas supervīzijas stundas ar IAAP atzītiem Junga analītiķiem, tiek sniegta LJAP **rekomendācija resertifikācijai** LPB uz 5 gadiem, balstoties uz izglītības dokumentu un pieredzes pamata, ar vienkāršu balss vairākumu balsojot Sertifikācijas komisijā.
	3. Junga analītiskajam psihoterapeitam vai Junga analītiķim, kurš ir ieguvis LPB psihoterapijas speciālista sertifikātu uz 5 gadiem, kuram ir 5 gadu pieredze un vismaz 50 individuālas supervīzijas stundas ar IAAP atzītiem Junga analītiķiem, tiek sniegta LJAP rekomendācijai resertifikācijai LPB uz 5 gadiem, balstoties uz iesniegto izglītības dokumentu un pieredzes pamata, ar vienkāršu balss vairākumu balsojot Sertifikācijas komisijā.
	4. **Sertifikācijas pretendents**, kas ir LJAP biedrības biedrs, kā arī LPB biedrs, iesniedz LJAP Sertifikācijas komisijas sekretāram vai priekšsēdētājam vēlākais 4 nedēļas pirms LPB Sertifikācijas komisijas sanāksmes sekojošus dokumentus:
		1. Iesniegums sertifikācijai (LPB veidlapa);
		2. Diploms par augstākās izglītības iegūšanu ( ar parakstu apliecināta kopija);
		3. Dokumenti par izglītību Junga analītiskajā psihoterapijā (ar parakstu apliecināta kopija);
		4. Dokumenti par papildus kvalifikāciju ( ar parakstu apliecinātas kopijas);
		5. Psihoterapeitiskās prakses pārskats uz 1-2 lapām;
		6. Dzīves gājums/CV;
		7. Apliecinājums par individuālās terapijas stundām;
		8. Apliecinājums par supervīziju stundām;
		9. Apstiprinājums par sertifikācijas nodevu un biedra naudas iemaksu.
	5. **Resertifikācijas pretendents**, kas ir LJAP biedrības biedrs, kā arī LPB biedrs, iesniedz Sertifikācijas komisijas sekretāram vai priekšsēdētājam vēlākais 4 nedēļas pirms Sertifikācijas komisijas sanāksmes sekojošus dokumentus:
		1. Iesniegums resertifikācijai (LPB veidlapa);
		2. Psihoterapeitiskās prakses pārskats uz 1-2 lappusēm;
		3. Aizpildīta kvalifikācijas paaugstināšanas LPB veidlapa;
		4. Dzīves gājums/CV;
		5. Apliecinājums par individuālās terapijas stundām;
		6. Apliecinājums par supervīziju stundām;
		7. Kvalifikācijas paaugstināšanu apliecinošu dokumentu ar parakstu apstiprinātas kopijas;
		8. Apstiprinājums par resertifikācijas nodevu un biedra naudas iemaksu.
	6. Dokumenti tiek noformēti un sakārtoti atbilstoši LPB Sertifikācijas un resertifikācijas nolikuma prasībām.
	7. Atbilstoši LPB Sertifikācijas un resertifikācijas nolikuma prasībām dokumentus var iesniegt elektroniski.
	8. Sertifikācijas komisijas sekretārs pieņem dokumentus un pārbauda to formālo atbilstību prasībām. Atbilstības gadījumā pieņem dokumentus un paziņo pretendentam par LJAP Sertifikācijas komisijas sēdi. Neatbilstības gadījumā atgriež dokumentus pretendentam. Dokumentu atbilstības gadījumā organizē, lai ar dokumentiem pirms Sertifikācijas komisijas sēdes iepazītos vairākums no sertifikācijas komisijas locekļu skaita.
	9. Sertifikācijas komisijas priekšsēdētājs paziņo komisijas locekļiem par sēdi un vada to.
	10. Sertifikācijas komisija sēdē izskata pretendenta iesniegumu, dokumentus, uzdod interesējošos jautājumus, izsaka ieteikumus un pieņem lēmumu par ieteikumu sertificēt/resertificēt LPB, kuru paziņo pretendentam.
	11. Lēmums par pretendenta sertificēšanu vai resertificēšanu tiek pieņemts Sertifikācijas komisijas sēdē ar vienkāršu balsu vairākumu, atklāti balsojot. Sertifikācijas komisijas sēdi fiksē protokolā un to nodod LJAP Valdei.
	12. Lai Sertifikācijas komisijas lēmumi par sertifikāciju būtu spēkā, jābūt LJAP Sertifikācijas komisijas protokolam un lēmumam par rekomendāciju sertifikācijai/resertifikācijai LPB. Tālāk dokumenti jāiesniedz LPB Sertifikācijas komisijā ar LJAP Sertifikācijas komisijas rekomendāciju.
	13. Atteikums sertifikācijā/ resertifikācijā.
		1. Gadījumos, ja pretendenta izglītības dokumenti atbilst sertifikācijas/ resertifikācijas prasībām, bet rodas šaubas par profesionālajām kompetencēm, Sertifikācijas komisijai ir tiesības pretendentam lūgt veikt papildus prasības (piem., individuālās terapijas vai supervīziju veidā), kas jāizpilda Sertifikācijas komisijas noteiktā laikā. Nosacījumiem jābūt fiksētiem protokolā, ko pievieno pretendenta Sertifikācijas/resertifikācijas dokumentiem, un to izpilde tiek pārbaudīta nākamajā sertifikācijā vai resertifikācijā.
		2. Sertifikācijas komisija var atteikt sniegt rekomendāciju sertifikācijai/resertifikācijai LPB, balstoties uz Ētikas komisijas ziņojumu. Sarežģītos gadījumos Sertifikācijas komisija var pieaicināt Valdes vai Ētikas komisijas pārstāvjus lēmuma pieņemšanai.